Aŭstralia pelikano

La **Aŭstralia pelikano**, ankaŭ **Okulvitra pelikano** (*Pelecanus conspicillatus*) estas granda akvobirdo de la familio de Pelikanedoj, disvastigata en internaj kaj marbordaj akvoj de Aŭstralio kaj Novgvineo, ankaŭ en Fiĝio, partoj de Indonezio kaj kiel vaganto en Novzelando. Ĝi estas ĉefe blanka birdo kun nigraj flugiloj kaj rozkolora beko. Ĝi estis registrita kiel havante la plej longan bekon el ĉiuj ajn vivantaj birdoj. Ili manĝas ĉefe fiŝojn, sed konsumas ankaŭ birdojn kaj kadavromanĝantas por rubaĵoj.

## Taksonomio 
La Aŭstralia pelikano estis unuafoje priskribata de la nederlanda naturalisto Coenraad Jacob Temminck en 1824. Ties specifa epiteto devenas el latina verbo *conspicere* "percepti", kaj de tie "conspicillatus" (okulvitraj), kio aludas al la ĉirkaŭokulaj haŭtaĵoj flavaj kun fajna malhela bordo kio aspektas kvazaŭ okulvitroj.

### Priskribo 
eta|maldekstra|Aŭstralia pelikano dumfluge.
La Aŭstralia pelikano estas mezgranda laŭ standardoj de pelikanoj, kun enverguro de 2.3 al 2.6 m. Ties pezo povas gami el 4 al 13&nbsp;kg, kvankam plej el tiuj pelikanoj pezas inter 4.54 kaj 7.7&nbsp;kg. La pala, rozkoloreca beko estas enorma, eĉ laŭ pelikanaj standardoj, kaj estas la plej granda beko de la birda mondo. La rekord-granda beko estis 50&nbsp;cm longa. Inoj estas iome pli malgrandaj kun rimarkinda pli malgranda beko, kiu povas esti tiom malgranda kiom ĝis 34.6&nbsp;cm je matureco. La totala longo profitas el la bekolongo por esti ĝis 152–188&nbsp;cm, kio faras ĝin rangi kun la Krispa pelikano kiel la plej longaj el la pelikanoj.

Ĝenerale, la Aŭstralia pelikano estas ĉefe blanka. Estas blanka areo en supraj flugiloj kaj blanka areo kun formo de V en pugo kontraste kun la nigraj unuarangaj. Dum pariĝado, la ĉirkaŭokula haŭtaĵo kaj dista kvarono de la beko estas oranĝeca kun la bekosako varie el malhele blua, rozkoloreca kaj skarlata. La ne-reprodukta plenkreskulo havas bekon kaj okulringojn palflavajn, dum la bekosako estas pale rozkoloreca. Junuloj similas al plenkreskulo, sed nigron anstataŭas la bruna duobla vo kaj la blanka makulo de supraflugiloj estas malpliigita. Ĝenerale, ties aspekto estas iome simila al kelkaj aliaj pelikanoj, kvankam la specio estas alopatria. La kovado daŭras 32 al 35 tagojn. La eloviĝintaj idoj estas nudaj (senplumaj), kvankam ili kreskigas rapide grizan lanugon. Post eloviĝo, la plej granda ido estos nutrata plie, kaj la plej malgranda eventuale mortiĝos pro malsatego aŭ kainismo. Dum la unuaj du semajnoj la idoj estos nutrataj el regurgitata likvido, sed por la restantaj du monatoj ili estos nutrataj el fiŝoj kaj iome da senvertebruloj. Oni formas kunmanĝantarojn ene de la pelikanaj kolonioj kiam la idoj estas ĉirkaŭ 25 tagojn. La junaj pelikanoj ekflugas je ĉirkaŭ tri monatojn de aĝo.

## Statuso 
eta|Dumfluge.
eta|Aŭstralia pelikano.
eta|Aŭstraliaj pelikanoj.
La Aŭstralia pelikano ne estas tutmonde minacata. Ili estas sufiĉe komunaj en taŭgaj habitatoj. Ĉe la menciinda portempe Lago Eyre en marto de 1990, ĉirkaŭ 200,000 plenkreskaj birdoj troviĝis tie por reproduktiĝi. La specio estas laŭleĝe protektita kaj ŝajne ne montris baldaŭajn danĝerajn efikojn el poluado. En kelkaj areoj, ili povas asociiĝi kun homoj kaj povas eĉ esperi elmanan manĝon, kvankam ili estas tre sensivaj al etenda homa ĝenado dum nestumado. Ili prete adaptiĝas al artefaritaj akvejoj kiaj akvorezervejoj se ne estas regula boatado en ili. Pro la populareco de malfermaj akvejoj, la habitato de tiu pelikano suferis konsiderinde malpli ol pli vegetaĵaraj humidejoj tra Aŭstralio.

## Referencoj 
* Scarlett, R. J. (1966): A Pelican in New Zealand. *Notornis* **13**(4): 204-217. PDF fulltext 
* Worthy, Trevor H. (1998): A remarkable fossil and archaeological fauna from Marfells Beach, Lake Grassmere, South Island, New Zealand. *Records of the Canterbury Museum* **12**: 79-176.
* Australian Pelican — *Australian Museum Online*

## Bildaro 

Dosiero:Australian Pelican 3.jpg|Aro
Dosiero:AustralianPelicansMcArthurRiverMouth.jpg|Kelkaj Aŭstraliaj pelikanoj ĉe la elfluo de la Rivero McArthur
Dosiero:Pelican@melb zoo02.jpg|Ĉe la Zoo de Melburno
Dosiero:Australian Pelican.jpg|Stranda ripozo ĉe la Insulo Moreton
Dosiero:Australian-Pelican-1.jpg|Lake Albert (Novsudkimrio)
Dosiero:Tangalooma Pelican.JPG|Ĉe Tangalooma, dum homa nutrado
Dosiero:Pelecanus conspicillatus.jpg|Ĉe Noosaville (Kvinslando)
Dosiero:Strange pelican behaviour.jpg|Beketendo
Dosiero:Australian-Pelican-Portside-1.jpg|Ĉe la moleo de *Portside Wharf* en Brisbane, Kvinslando
Dosiero:Australian Pelicans.jpg|Tri Aŭstraliaj pelikanoj ripoze
Dosiero:Brillenpelikan_(Pelecanus-conspicillatus)_Weltvogelpark_Walsrode_2010.jpg|Aŭstralia pelikano dum somera varmo ĉe Weltvogelpark Walsrode
Dosiero:Brillenpelikan_(Pelecanus-conspicillatus)_Weltvogelpark_Walsrode_2010-2.jpg|Aŭstralia pelikano fiŝkapte ĉe Weltvogelpark Walsrode
Dosiero:Pelecanus conspicillatus pair swimming.jpg|Naĝanta paro, Claremont, Tasmanio, Aŭstralio
Dosiero:Pelecanus conspicillatus perched.jpg|Ripoze
Dosiero:Australian Pelican at Georges River 2.jpg|Ĉe Rivero Georges

## Eksteraj ligiloj 
* Pelikanaj filmetoj  ĉe Internet Bird Collection
* BirdLife Species Factsheet 
* Australian Museum fact sheet
* Plato en la verko de John Gould nome *The Birds of Australia* http://nla.gov.au/nla.aus-f4773-7-s155-e
* Aŭstraliaj pelikanoj ĉe Victor Harbor, Suda Aŭstralio 

Kategorio:Pelikanedoj
Kategorio:Pelikanoformaj
Kategorio:Birdoj de Azio
Kategorio:Birdoj de Aŭstralio
Kategorio:Birdoj de Oceanio